Sirius Orion Black

**Sirius Orion Black** az egyik legősibb és leghíresebb varázslócsalád sarja volt, egészen addig, míg édesanyja Walburga Wanda Black ki nem tagadta őt. Hírneve azonban nem hagyott alább befolyása elvesztése ellenére sem, hiszen híres animágus és auror vált belőle, miután a Nagy Rendszerváltásban többek életét is megmentette, és a végsőkig küzdött a Nagyúr ellen.

## Személyiség

Könnyen barátkozik, szereti magát sok emberrel körülvenni. Általában ő a leghangosabb, nem tudja magát sose visszafogni, mivel folyton pörög, és mindentől egy perc alatt teljesen izgatott lesz. Nagyon szívesen nyit mások felé, eleinte próbál figyelni rá, hogy ne ijesszen el maga mellől senkit, de amint közelebb kerül az emberhez sokkal vadabb és lazább lesz, holott alapból se lehet egy túl feszes embernek nevezni őt. Rettenetesen kaotikus tud lenni, általában úgy gondol magára, hogy ő a vicces srác, de nagyon könnyen le lehet törni a kedvét, hogyha valami baj történik a közelében. Nagyon törődik a körülötte lévőkkel, a szeretteit mindig saját maga elé helyezi bármilyen szituáció is van, mivel sose gondolja, hogy a saját problémája olyan lenne, amiről érdemes beszélni, vagy ha olyan is, úgy érzi másnak sokkal nagyobb baja van, ezért nem beszél róla

## Biográfia

### Gyerekkor (11 éves korig)

Anyja nagyon szigorúan nevelte őt, alig csinálhatott olyan dolgokat, amiket ő szeretett volna. Négy éves korától úgy volt már nevelve, mintha ő lenne a világ következő vezetője, anyja rengeteget taníttatta, emiatt tud több féle klasszikus táncot, amiket mindig is utált tanulni csak úgy, mint a zongorázást.

Már kicsinek is nagyon hiperaktív volt, emiatt az anyja rendszeresen verte is őt, szinte sose volt olyan, hogy ne lett volna rajta valami seb (gyakran olyan helyeken is volt neki, ami látszott), de nem szólalt fel ellene, és nem is panaszkodott miatta, mert nem akarta ellene hangolni Regulust. Részben miatta is próbálta inkább átvenni ezt az örökös szerepet, mivel nem akarta, hogy vele is így bánjanak, mint ahogy vele tették.

Apjával rengeteget beszéltek, igyekezett neki átadni minden tudást családfőként, és próbálta Siriust mindig arra az útra terelni, hogy ne teherként gondoljon a hatalomra, hanem használja ki. Emiatt 10-11 éves korára kicsit kezdett is bele törődni ebbe, és próbált úgy viselkedni, mint a nagy emberek, mindenkit lenézett a családján kívül, emiatt nem is barátkozott másokkal, és emiatt volt nagyon szomorú, amikor Regulus nélkül kellett elmennie a Roxfortba

### Serdülőkor (11-19 éves korig)

Amikor a Griffendélbe került rettenetesen szégyellte magát, mivel nagyon nem szeretett volna csalódást okozni a szüleinek, egy hétig nem is kereste őket, mivel nem merte nekik megmondani, hogy nem mardekáros lett. Először nem is akart leülni a Griffendél asztalához, percekig vonakodott, mielőtt leült volna az asztalhoz.

Szobatársaival (a tekergőkkel) nem is beszélt az első napokban, nagyjából két hét után kezdett megnyílni feléjük, és igazán az hozta össze őket, amikor büntetésbe kerültek, mert egyik este belógtak a konyhába és rajta kapták őket. Egyik este az első őszi szünet utáni napon együtt ültek Sirius szobájában, amikor meglátták, hogy az anyja szétverte a hátát (ugye amiatt, hogy nem mardekáros lett), es tiszta seb volt neki. A tekergők rögtön mondani kezdték neki, hogy ez egyáltalán nem normális így, Sirius azonban nem értette, mivel ebben nőtt fel, és nem gondolta, hogy az anyja ténylegesen bántani akarta. Azonban minél több dolgot mondtak neki a saját családjukról, kezdte belátni, hogy barátainak igaza van.

Egyre jobban feloldódott köztük, elkezdte elengedni azt az énjét, amelyik nagyon engedelmes volt, és teret adott a sokkal felszabadultabb énjének. James hatalmas hatással volt rá, szó szerint csodálta őt, hogy mennyire szabad, és olyan életet szeretett volna, mint amilyen legjobb barátjának jutott.

Amikor az öccse a Roxfortba került, nem igazán kereste a társaságát, mert Regulus mindig az otthoni dolgokra emlékeztette, amit szeretett volna elfelejteni akkor, amikor az iskolában volt, így nagyon hamar eltávolodtak egymástól, a tekergőkkel viszont egyre szorosabb lett a kapcsolatuk.

13 éves volt, amikor rájött, hogy vonzódik a fiúkhoz is. Teljesen tisztában volt vele, hogy James volt az első fiú, aki valaha is bejött neki, de sose mondta neki, hogy ezt gondolja, mert nem akarta elrontani a barátságukat, emiatt megmaradtak legjobb barátoknak.

Ahogy idősödött, egyre jobban romlott otthon a viszonya a család összes tagjával. A szülei folyamatosan bántották, mindig azt hajkurászták, hogy miért nem tud olyan lenni, mint Regulus, miért kell egy csalódásnak lennie. Egyre lázadóbb lett, elkezdett beszólogatni a szüleinek, amiért egyre többször verték otthon. Az ötödik előtti nyáron rettenetesen összevesztek anyjával, amikor dühében kinyögte, hogy ő bizony pánszexuális és kedveli a fiúkat, az anyja úgy megverte, hogy azóta is látszik a heg a combja fölött.

Ötödik elejére teljesen szétcsúszott, nagyon nem törődöm lett, csak a barátaival kezdett foglalkozni, saját magát teljesen elhanyagolta, igyekezett minél jobban roncsolni saját magát. Egyik este a klubhelyiségben iszogattak a kviddics csapattal, a tekergőkkel és még néhány másik griffendélessel, amikor megcsókolta Remust, és részegen szerelmet vallott neki. Lupin nagyon sokáig hitegette, egyre több időt töltöttek kettesben, Sirius próbált mindent megtenni azért, hogy összejöjjenek, végül karácsony előtt nem sokkal meg akarta kérdezni Lupint, hogy elmenne-e vele a téli bálra, de Remus nemet mondott, ami először nagyon megviselte Siriust, de hamar rájött, hogy jobban működnek ők barátokként. Ezután nem akart komoly kapcsolatot magának, csak alkalmi partnerekre hajtott, és tökéletesen meg is felelt neki.

Néhány nappal a 16. születésnapja után ment el otthonról, amikor anyja megelégelte, hogy nem engedelmeskedik neki. Hatalmas vihar volt aznap este Londonban, és Siriusnak azóta is ez az este jut eszébe róla, emiatt nem szeret egyedül lenni, amikor vihar van, mivel többször is volt miatta pánikrohama az első pár hónapban. Potterékhez költözött, úgy gondolta, hogy James az egyetlen ember, akire igazán támaszkodhat.

Hatodik fél éve körül megmentette az öccse életét, amikor Regulus le akart ugrani a Csillagvizsgálóból, azóta pedig rájött, hogy nem kellett volna ennyire a szüleivel azonosítani öccsét, mivel ő nem tett ellene semmit. Azóta sokkal jobb lett a viszonyuk, és kölcsönösen tudnak egymásra támaszkodni.

Hatodik éve vége felé ismerkedett meg Calivel, aki az első pillanatban nagyon szimpatikus volt már neki, de nagyon félt tőle, hogy megint kikosarazzák, hiszen elég frissen élt még benne az a dolog, hogy Remus ejtette őt. Hónapokig jártak el randizni, Cali végig ott volt, amikor Siriusnak Regulusra kellett vigyáznia, amikor egy nagyon rossz passzban volt, Cali pedig minden területben támogatta és segítette őt, végül pedig összejöttek.

A nyáron rengeteg időt töltött Calivel és a barátaival, mivel ki szerette volna használni azt az időt, amíg Cali nem költözik el Palermoba. Nagyon fél tőle, hogy a távkapcsolat miatt esetleg el fog köztük múlni az a dolog, ami rövid idő alatt kialakult náluk, de igyekszik nem sokat gondolni rá, és élvezni azt az időt, amit együtt töltenek. Nyáron elköltözött Potteréktől és bérelt egy szobát egy lakásban, azóta pedig leginkább Regulusszal, Calivel és Galaxyvel tölti az idejét.

## Kapcsolatok

### Család

#### Walburga Wanda Black

sose volt meg köztük a tipikus anya-fiú kapcsolat, mivel Sirius inkább átlagos gyerekkort szeretett volna, addig Walburga úgy igyekezett terelni őt, hogy egy napon majd ő lesz a Black-család feje, és emiatt úgyis kell viselkednie. sokáig hallgatott is anyjára, de miután a Griffendélbe került lázadni kezdett ellene. anyja rendszeresen verte, fizikálisan és mentálisan is bántotta őt, hiszen sose tudott neki igazán megfelelni, ám Siriusnak elege lett és elment otthonról, majd az anyja kitagadta

#### Orion Arcturus Black

sose volt igazán jelen a családi életben, de valamivel közelebb állt hozzá, mint anyjához. apját nem igazán érdekelte sose, hogy mit csinál egészen addig, amíg nem hozott szégyent a családra. egyszer azonban, mikor rajta kapta, hogy mugli gyerekekkel játszik csúnyán elverte, utána napokig alig tudott kikelni az ágyból. miután beosztották őt a Griffendélbe, apja elkezdett rajta átnézni, és azóta nem is igazán beszéltek

#### Regulus Arcutus Black

az öccsével nagyon szoros kapcsolata volt egészen addig, amíg el nem ment a Roxfortba. előtte ő volt a legjobb barátja, de amikor összekerült a tekergőkkel, igyekezett inkább az új barátaival foglalkozni, hogy más is legyen neki az öccsén kívül. mióta ismét jóban vannak, igyekszik vele rengeteg időt tölteni, még ha sokszor úgyis mutatja, hogy csak beszólogatni szeret neki, nagyok fontos számára

### Romantikus kapcsolatok

#### Calix Peregrine Mercury

Sirius hatodik évének utolsó pár hónapjában ismerkedtek meg, és nem túlzás azt mondani, hogy Sirius az első pillanattól kezdve teljesen bele volt bolondulva Calibe. nagyon sokat beszélgettek, eleinte csak “találkozókra” jártak, mivel Sirius félt kimondani, hogy bizony randira mennek, mert nem tudta, hogy Calinek is hasonlóak-e az érzései az ő irányába, és nem szeretett volna csalódni. nagyon félt belekezdeni egy kapcsolatba, mert eddig sose alakultak túl jól a románcai, hiszen általában az, aki neki tetszett, nem viszonozta az érzéseit. sokáig nem is jött szóba náluk ez a téma, hogy most együtt vannak-e vagy sem, de azóta, hogy hivatalosan is együtt járnak, Sirius egyre inkább szerelmesebb Calibe. és rengeteg mindent köszönhet neki már a kapcsolatuk eleje óta

### Gyerekek

#### Alex Teagan Black-Mercury

mindig nagyon vágyott gyerekekre, ugyanis be szerette volna bizonyítani magának, hogy ő sokkal jobb szülő lenne, mint amilyenek a szülei voltak. már akkor nagyon lelkes volt, mikor felmerült az ötlet, hogy vállaljanak gyereket együtt, és még inkább az lett, mikor megszülettek az ikrek. Alexszel van egy közös szokásuk, hogy amikor egy helyen tartózkodnak, reggelente eljárnak együtt futni, és versenyeznek egymással.

#### Turner Alby Black-Mercury

nagyon laza szülőnek tartja magát, mindkét gyerekével nagyon szoros a kapcsolata, főleg Turnerrel. mindkettejüket tanította kviddicsezni, rengeteget foglalkozott velük és igyekezett minden tőle telhetőt megtenni azért, hogy a gyerekek jól érezzék magukat.

## Mágikus képességek és tudás

* animágia - képes felvenni egy állat alakját (skót szarvasagár)
* testvérével bizonyos értelemben össze vannak kötve, megérzik, hogyha a másikkal valami rossz fog történni, egyfajta előérzetként jelenik meg náluk

## Kórkép

### Betegség, sérülés, egyéb

a bal combja és a csípője vonalán van egy hege, amit akkor szerzett, amikor az anyja övvel elverte, ezen kívül több hasonló sebet szerzett ugyanebből az okból, csak azok mind begyógyultak, illetve harmad éves korában eltörte a bokáját (leesett egy meccsen a seprűről) és annak látszik még a helye

### Félelmek, fóbiák

* a szülei
* ha túl nagy viharok vannak

## Egyéb

### Dolgok, amiket szeret

Regulus, Cali, a Kisbocs, a barátai, szeret minél több dolgot megismerni/kipróbálni, tiktok videók, amiket Calivel küldenek egymásnak, Arctic Monkeys, Alex Turner, "elég jó meg minden 6/7", Jane The Virgin, kávézók, a bakelitjei amiket Calitől kapott

### Dolgok, amiket nem szeret

ha nem kap elég figyelmet, ha egyedül van, ha nem tartják valamihez elég jónak, veszekedések

## AU! élet

### Család

#### Pollux Sirius Black

Legidősebb gyermeke, akit születése óta arra nevelt, hogy ő vegye majd át a helyét a Black család fejeként, akkor, amikor eljön erre az idő. Mindig kivételezett vele, elnézte neki, ha nem bánt jól a testvéreivel, az esetek legtöbbjében nem kapott egyik tettéért sem büntetést. Olyan a kapcsolatuk, mintha Sirius csak őt tartaná számon igazi gyerekeként, hiszen miden úgy történik, ahogy azt Pollux szeretné.

#### Regulus Alphard Black

Középső gyermekéhez már születésekor ellenszenv kötötte, ugyanis anyja, Walburga ragaszkodott ahhoz, hogy Sirius elhunyt öccse, Regulus után nevezze el második gyermekét. Sose számolt vele úgy, mintha ő lenne Pollux tartaléka, hiszen utálta azt, amikor neki mondogatta azt édesanyja, hogy ha nem lesz vele elégedett, ott van a második fiú helyette. MInden alkalmat kihasznál arra, hogy valami miatt megbüntesse őt, különféle módszerekkel szokta kínozni Alphardot, nem egyszer majdnem meg is ölte őt.

#### Lycoris Walburga Black

Egyetlen lányáról szinte tudomást se vesz, nyűgként gondol rá, hiszen ő az egyetlen gyereke, aki későbbi házasságkötése miatt aggódnia kéne, ugyanis úgy gondolja, ha nem tehetős családból származó férjet talál magának, akkor a Black vagyonból kéne eltartania őket, amit nem akar.

### Személyiség

Rendkívül erőszakos, sose fogta vissza magát akkor, ha testi erőt kellett használnia bárki ellen is (bár leginkább gyermekein alkalmaz különféle bántalmazási módszereket). Impulzív, könnyen fel lehet őt idegesíteni, és ha dühbe gurul, rettenetes dolgokat képes megtenni. Nagyon ambíciózus, bármit megtenne azért, hogy megtartsa a család jóhírét, és hogy megszerezze magának azt, amit akar. Sose érdekelte őt az, hogy mások mit gondolnak róla, és a módszereiről, ő csak hatalmat, vagyont, és megbecsülést akart magának, amit már nagyon fiatal korában kiérdemelt, és azóta is vasmarokkal őrzi azt a képet, amit magáról, és a családjáról alkotott az emberek szemében. Rettenetesen alattomos is tud lenni, de a véleményét sose tartja magában, hiszen úgy hiszi, hogy minden amit mond, az jó, és mindenki másmak is ezt kellene gondolnia.

### Háttértörténet

**Sirius Cygnus Black** már gyerekkorában tudta, hogy egy napon minden, ami a Black család kezében van, az az övé lesz. Nem tartotta vetélytársának az öccsét, Regulust, hiszen tudta, hogy ő az anyjuk kedvence, és soha nem cserélné le őt, nála fiatalabb öccsére. Ezt a pozícióját azonban csak akkor tudhatta teljesen magáénak, mikor Regulus egy sajnálatos baleset következtében életét vesztette, ezzel pedig ő lett az utolsó, és egyetlen örököse a Black családnak.

Tizenéves korában eldöntötték már, hogy össze kell házasodnia testvérével, Rigellel, Sirius pedig egy percig se volt ezellen, hisz tudta, hogy ezzel tudja megőrizni leginkább a Black család tisztaságát és nemességét. Azonban az esküvő után megmondta neki, hogy csak is kizárólag azért van vele együtt, hogy tovább tudják vinni a család nevét, semmi érzelmi kapcsolat nem köti őt hozzá. Három gyermekük született, Pollux, Alphard és Lycoris.

Apja, Cygnus halála után, Walburga vette át a család irányítását, amit Sirius nem nézett jó szemmel, hiszen nem bírta elviselni, hogy azon a helyen, amin neki kéne ülnie, egy nő van. Néhány hónappal apja halála után, álmában megfojtotta édesanyját egy párnával, és balesetnek állította be, nehogy meg tudják őt gyanusítani gyilkossággal. Miután a kezébe került a hatalom, mind a négy unokatestvérét kitagadta a családi örökségből, hogy csakis az ő kezében legyen a Black vagyon, és ne kelljen hozományként elosztogatnia azoknak, akikhez beházasodtak a lányok.